FOTO in VIDEO: Ljubezen po domače ~ Jan Goltnik, 28 let, Tuhinjska dolina

28-letni Jan prihaja iz Tuhinjske doline in je po poklicu strojni tehnik. Ukvarja se z vzrejo koz, lovstvom in igralstvom. “Življenje je lepo, če ga živiš, zato ga je potrebno živeti polno in aktivno,” pravi mladenič, ki ob sebi najbolj vidi simpatično, družabno in pošteno dekle.

V ljubezni sledi svojemu srcu, sodelovanje v šovu pa mu predstavlja upanje, da najde usodno ljubezen.

Jan se predstavi:

“Sem preprost, družaben fant, aktiven na različnih področjih. Sem amaterski igralec, član gasilskega društva, lovec, za hobi zelo rad popravljam avtomobile, motorje …

Pri domači hiši si gradim prizidek, da bom imel svoje gospodinjstvo. Imam nečakinjo, ki jo imam zelo rad in veliko časa preživim z njo. Sem poln pozitivne energije.”

Najbolj zanimiva anekdota iz tvojega življenja je?

“Jih je veliko. Morda najzanimivejša še pride.”

Tvoja življenjska strast je?

“Lovstvo in igralstvo.”

Piši Janu na ona-on.com!
Kako bi opisal svojo kmetijo in kaj je glavna dejavnost s katero se ukvarjaš?

“Vzreja koz. Imam tudi njive.”

Kako izgleda tvoj običajni delovni dan?

“Dopoldan imam službo, popoldne sem doma z živalmi, zvečer pa je čas za uživanje v hobijih.”

Kaj ti predstavlja sodelovanje v šovu Ljubezen po domače?

“Novo izkušnjo in upanje, da najdem pravo ljubezen.”

Česa se v šovu najbolj veseliš in česa te je najbolj strah?

“Ni me strah, veselim se, da bom spoznal nova brhka dekleta.”

Kakšen tip ženske najbolj vidiš ob sebi in katere lastnosti so ti pri nasprotnem spolu najbolj pomembne?

“Simpatično, pošteno, iskreno, družabno. Znati mora poprijeti za kakšno delo ter se znajti v kuhinji.”

Katere od tvojih lastnosti bodo dekleta najbolj prepričale?

“Sem družaben, komunikativen, zabaven … Bodo že same videle.”

Ali v odnosih slediš svojemu srcu ali stojiš z nogami trdno na tleh?

“Ponavadi sledim srcu.”

Kako bi opisal svoj popolni zmenek?

“Težko. Včasih se zgodi, da je nekaj nenačrtovanega lahko najlepše.”

Kaj ti pomeni ljubezen?

“Nekaj nedojemljivega, saj se zgodi sama po sebi.”

Kakšen tip ženske ti bolj ustreza – divja tigrica ali plaha srnica?

“Ustrezata mi oba tipa, še bolje pa je, če je v njej vsega po malem.”

Imaš kakšno sporočilo za vsa dekleta?

“Dekleta, veselim se vaši pisem in verjemite, v moji družbi vam ne bo dolgčas.”

Vir: 24ur.com/jan-goltnik